Jesus ly vir jou en my ... Peet Vermeulen - Wapadrant
Jesus ly vir jou en my ... Peet Vermeulen
Ons nader Paasfees in die litturgiese jaar. Ons fokus vanoggend op Jesus se lyding soos in Johannes 12 beskryf
Die evangelie van Johannes word in 2 dele verdeel. Die eerste deel:
1. Hoofstuk 1-12 – boek van die tekens.
a. Die wonderwerke dien as tekens van die nuwe lewe wat Jesus Christus
(mensgeworde seun van God) gebring het.
b. Die tekens word opgevolg deur ‘n redevoering wat die nuwe lewe in
Jesus Christus verduidelik.
c. Jesus doen wonderwerke om sy identiteit as seun van God te toon.
1. Die einde van hoofstuk 10 skep die indruk dat alle nou gereed is dat Jesus se lyding in volheid kan oorgaan.
a. Jesus se identiteit staan vas en sy inhegtenisname is net ‘n kwessie van tyd.
b. Dan word die lydensverhaal onderbreek deur die opwekking van Lasarus(hfst 11). Dit is baie is belangrik vir die verstaan van hoofstuk 12.
c. Die doel van Lasarus se dood en opwekking, wys vooruit na die dood en opwekking van Jesus Christus. Opwekking is vir God moontlik – dit is nie ‘n probleem nie. Hy is almagtig
Wat gebeur in ons skrifgedeelte?
Jerusalem het reg gemaak op Paasfees te vier. Daar was ‘n klompie Grieke tussen die feesgangers wat Jesus graag wou ontmoet. Hulle het Filippus genader, moontlik omdat hy ‘n Griekse naam het en vanuit ‘n Griekse omgewing gekom het. Filippus het op sy beurt Andreas ingelig en die twee is saam met die versoek na Jesus.
Jesus se reaksie was verstommend:
Lees Johannes 12:23
Daarop sê Jesus vir hulle: “Die tyd het gekom dat die Seun van die mens verheerlik moet word
Wat sê Jesus hier?
Die tyd het aangebreek om deur lyding heen die mens se Verlosser te wees
Die koms van die heidene-
Dui op die klimaks van Jesus se bediening
Hy het gekom dat die mens – ook die heidene genade kan ontvang
Skriflesing (Lees vers 24- 36 (Teks vers 27 herhaal)
Ek wil met ‘n beeld iets probeer verduidelik wat Jesus hier beleef
Jy sit oorkant die dokter in sy spreekkamer. Sy woorde aan jou:
Ons sal eers oor ‘n maand kan opereer. Ons wag nog op enkele uitslae maar dit is die enigste pad vir ‘n oplossing…
‘n Maand lyk so ver maar voor jy jou kon kry, is die maand om en jy is oppad na die teater… en jy weet: dit is tyd. Die ligte, teater personeel sê: die uur van waarheid het aangebreek.
Was dit dalk hoe Jesus gevoel het toe die Grieke daar opgedaag het om Hom te kom sien. Dit is tyd! Die oomblik het gekom! Die tyd dat Hy as seun van die mens moes sterf is hier. Wat so drie en ‘n half jaar gelede so ver in die toekoms gelyk het (die dag toe Hy gedoop is en sy bediening begin het), is nou hier.
Dikwels gebeur dit dat wanneer jy met pasiente praat voor hulle teater toe gaan, vind jy ‘n ontsaglike worsteling…
Is dit dit regte ding om te doen?
Wat gaan die uitslag wees?
- Hoe gaan ek reageer daarop?
Gaan ek ooit weer wakker word?
Wat van my kinders, geliefdes as ek dit nie maak nie?
Meestal eindig dit met ‘n realisering
– “Een dood is ek hier op aarde skuldig. As dit so moet wees – dan moet dit
seker so wees”
Jesus worstel in ons teksverse…(vertoon verse 27-30)
“Nou is ek diep ontsteld. En wat moet Ek sê”
Sy worsteling is so groot – dit is asof Hy nie weet om te sê nie.
Moet Hy vra dat
* die Here Hom nie op hierdie pad moet na sy dood moet neem nie..?
* Here, is daar nie ‘n ander manier nie..?
* Here, wil U my nie hierdie pad spaar nie?
“Moet Ek sê: Vader, red my uit hierdie uur”
U weet hoe ‘n mens tydens so ‘n worsteling nie altyd weet wat die regte ding is om te doen nie…
Dan antwoord Jesus homself… en dit is nie bloot ‘n rasionalisering nie, dit is ‘n bewuswording, ‘n uitroep van sy roeping
“Maar juis hiervoor het ek gekom, vir hierdie uur”…
‘n Koring korrel moet sterf… in die grond doodgaan om nuwe korrels op te lewer. Ek moet sterf sodat ek soos saad nuwe lewe kan voortbring…
So kyk Jesus die dood vierkantig in die oë..
en wie is nie bang vir hierdie oomblik nie.
Onthou – Jesus was 100% mens soos ek en jy.
Niemand wil op 33 jarige ouderdom sterf nie,
veral nie ‘n kruisdood nie.
Daarom Jesus se uitroep:
Nou is ek diep ontsteld!
Jesus se menslikheid kom so sterk deur…
Dit is nie die enigste of die eerste keer wat ons dit in die evangelies sien nie.
· Hoofstuk 11 lees ons:
Toe Jesus sien dat Maria huil en dat die Jode wat saam met haar gekom het ook huil, het sy gemoed vol geskiet en was Hy aangedaan. Hy vra toe: Waar het julle hom begrawe”? Hulle het vir Hom gesê: “Here kom kyk” Jesus het gehuil. Die Jode sê toe: Kyk hoe lief het hy hom gehad!
· Hoofstuk 8 waar hy die vrou slegte vrou in vrede laat gaan met die woorde “sondig nie meer nie” Kyk na die deernis in sy woorde
Jesus verheerlik God sy Vader deurdat hy besluit om die wil van God uit te voer. Dit is waarvoor hy na die wêreld gekom het.
· Hy het gekom om die mens te verlos
· Hy het gekom om as Middelaar in die mens se plek te sterf
· Hy het gekom om God se toorn vir die mens se sonde te kom dra
· Hy het gekom om die verhouding tussen God en mens te herstel
· Hy het gekom om jou met God te versoen
· Hy het gekom om soos ‘n saadkorrel te sterf
sodat dit baie vrug kan voortbring.
Daarom dat Hy uitroep te midde van sy worsteling:
“Vir hierdie uur het Ek gekom, Vader, verheerlik u Naam”
Dit is waarom dit gaan…
Die verheerliking van God.
God word verheerlik deurdat sy verlossingplan in werking gaan
Daarop het God vanuit die hemel geantwoord.
Vir die mense daar het dit soos ‘n donderslag geklink. Sommige het gespekuleer: ‘n Engel het met Jesus gepraat.
Die wat kon verstaan het gehoor dat God sê:
“Ek het my Naam verheerlik en Ek sal dit weer verheerlik”
Dit is die dryffeer – God se heerlikheid
Dit is wat gemaak het dat Jesus bereid was om as mens hierdie verskriklike lyding deur te gaan – om jou en my te verlos – dit alles gaan om God se eer.
Hoe kan jy God verheerlik?”
Wat leer Jesus in ons teks?
Wie sy lewe bo my liefhet, verloor dit;
en wie sy lewe in hierdie wêreld nie bo My liefhet nie,
sal dit vir die ewige lewe behou.
As iemand My wil dien, moet hy My volg;
en waar Ek is, daar sal my dienaar ook wees
As iemand my dien, sal die Vader hom eer. (Joh 12:25-26)
Om Jesus te volg is die antwoord…
En as die gevolg is dat jy ly,
moenie daarvan wegskram nie.
Moenie jou eie lewe bo die van Jesus liefhê nie.
So gaan jy jouself verloor…
Nee, as jy moet ly omdat jy Jesus volg,
kyk na Jesus as voorbeeld,
bid om die krag van die Heilige Gees
Ly as God daardeur verheerlik word.
En leer die teks: die Vader sal jou eer (want sy wil gaan in vervulling)